***ტექნიკური დავალება***

***- ბორჯომის მინერალური წყლის საბადოს სანიტარიული დაცვის ზონების პროექტის მომზადებაზე***

1. ბორჯომის მინერალური წყლის საბადოს საექსპლუატაციო მარაგების შესახებ არსებული საფონდო და ლიტერატურული მასალის მოძიება და ანალიზი.
2. ბორჯომის მინერალური წყლის საბადოს დღემდე არსებული სანიტარიული დაცვის ზონების პროექტების ანალიზი.
3. მდინარეების, ნიადაგისა და ჰაერის სანიტარიულ-ბაქტერიოლოგიური მდგომარეობის მონიტორინგი და მისი ანალიზი ქ. ბორჯომსა და ბორჯომის მუნიციპალიტეტში.
4. ქ. ბორჯომსა და ბორჯომის მუნიციპალიტეტში საყოფაცხოვრებო და სხვა სახის ნარჩენების მენეჯმენტი და მისი შეფასება.
5. ბორჯომის მინერალური წყლის საექსპლუატაციო და დასაკვირვებელი ჭაბურღილების ქიმიური და მიკრობიოლოგიური ანალიზების ჩატარება და მათი ეკოლოგიური მდგომარეობის შეფასება.
6. ბორჯომის მინერალური წყლის საბადოს სანიტარიული დაცვის პირველი (მკაცრი რეჟიმის) ზონის (უბნების) დეტალური კარტოგრაფიული აგეგმვა და დაზუსტებული მსხვილმასშტაბიანი (მასშტაბი 1:500) რუკების შედგენა (მათ შორის აკვატორული გეოფიზიკური კვლევების შედეგად აღმოჩენილი ბუნებრივი განტვირთვის არეალების სანიტარიული დაცვის პირველი ზონების რუკების შედგენა).
7. ბორჯომის მინერალური წყლის საბადოს სანიტარიული დაცვის მეორე (შეზღუდული რეჟიმის) ზონის 1:50 000 მასშტაბის რუკის შედგენა, კოორდინატთა ბადეზე დატანით.
8. ბორჯომის მინერალური წყლის საბადოს სანიტარიული დაცვის მესამე (სამეთვალყურეო) ზონის 1:100 000 მასშტაბის რუკის შედგენა, კოორდინატთა ბადეზე დატანით.
9. ბორჯომის მინერალური წყლის საბადოს სანიტარიული დაცვის ზონების ფარგლებში ჩასატარებელი აუცილებელი ღონისძიებების (შესასრულებელი ვადების მითითებით) და მათ განხორციელებაზე პასუხისმგებელი უწყებების განსაზღვრა.
10. ბორჯომის მინერალური წყლის საბადოს სანიტარიული დაცვის ზონების პროექტის ბეჭდური და ელექტრონული ვერსიების, ასევე ზონების საზღვრების shp ფაილების მომზადება და დამკვეთისათვის ჩაბარება.